Ամառային օլիմպիական խաղեր 2028

Ամառային օլիմպիական խաղեր 2028, պաշտոնապես ճանաչված որպես XXXIV օլիմպիական խաղեր և հանրության կողմից հայտնի որպես ԼԱ 2028 (LA 2028), ապագայում կայանալիք  միջազգային բազմաբնույթ սպորտային իրադարձություններ են, որոնք  տեղի են ունենալու 2028 թ. հուլիսի 21-ից օգոստոսի 6-ն ընկած ժամանակահատվածում Ամերիկայի Միացյալ Նահանգների Կալիֆոռնիա նահանգի Լոս Անջելես քաղաքում։
Հյուրընկալող քաղաքի մրցույթի գործընթացը պետք է սկսվեր 2019 թվականին, իսկ  մրցույթի հաղթողը հայտարարվելու էր  2021 թվականին։  Հետևելով մի շարք հյուրընկալող քաղաքների 2022 թվականի ձմեռային օլիմպիական խաղերի  և  2024 թվականի ամառային օլիմպիական խաղերի մրցույթներից դուրս մնալը, Միջազգային օլիմպիական կոմիտեն (ՄՕԿ) 2017 թվականի հուլիսի 31-ին որոշում կայացրեց, որտեղ Լոս Անջելես քաղաքը իրավունք ստացավ հյուրընկալելու 2028 թվականի Օլիմպիական խաղերը ՝ ՄՕԿ-ից ֆինանսավորվելով հավելյալ 1.8 միլիարդ ԱՄՆ դոլար։ Դրանից անմիջապես հետո Փարիզ քաղաքը ստացավ իրավունք հյուրընկալելու  2024 թվականի խաղերը։ 2017 թվականի սեպտեմբերի 13-ին Պերուի Լիմա քաղաքում` 131-րդ Միջազգային օլիմպիական կոմիտեում,  երկու երկրներն էլ հայտարարվեցին հաղթող՝ որպես խաղերի հյուրընկալող քաղաքներ։
Այս խաղերը կլինեն Ամերիկայի Միացյալ Նահանգներում կազմակերպված 5-րդ Ամառային օլիմպիական խաղերը Սբ. Լուիզիանայի 1904 թվականի, Լոս Անջելեսի 1932 թվականի, Լոս Անջելեսի 1984 թվականի և Ատլանտայի 1996 թվականի ամառային օլիմպիական խաղերից հետո։ Դրանք կլինեն Միացյալ նահանգներում կազմակերպված իններորդ ընդհանուր Օլիմպիական խաղերը՝ ներառելով թե՛ ամառային և թե՛ ձմեռային խաղերը։
Լոս Անջելեսն արդեն երրորդ անգամ կհյուրընկալի ամառային օլիմպիական խաղերը՝ լինելով Լոնդոնից (1908, 1948, Ամառային օլիմպիական խաղեր 2012) և Փարիզից (Ամառային օլիմպիական խաղեր 1900, 1924 և 2024) հետո երրորդ քաղաքը, որը կհյուրընակալի Օլիմպիական խաղերը երրորդ անգամ։


== Մրցույթի գործընթաց ==
2015 թվականի սեպտեմբերի 16-ին Միջազգային օլիմպիական կոմիտեն հայտարարեց 2024 թվականի օլիմպիական խաղերի հյուրընկալող քաղաքների հինգ թեկնածուների  անուններ՝ Բուդապեշտ, Համբուրգ, Լոս Անջելես, Փարիզ և Հռոմ։ Միևնույն ժամանակ հայտարարվեց թեկնածուական գործընթացը։ Մրցույթից դուրս թողնելով Բուդապեշտին, Համբուգին և Հռոմին՝ մնացին Լոս Անջելես և Փարիզ քաղաքները։ Նմանատիպ իրավիճակ տեղի էր ունեցել 2022 թվականի Ձմեռային Օլիմպիական խաղերի մրցույթի ժամանակ, երբ Կրակով, Լվով, Օսլո և Ստոկհոլմ քաղաքները դուրս մնացին մրցույթից՝ թողնելով ընտրությունը երկու քաղաքների միջև՝ Չինաստանի Պեկինի  և Ղազախստանի Ալմաթիի  միջև, որտեղ ի վերջո հաղթող ճանաչվեց Պեկինը։ 2017 թվականի ապրիլի 3-ին Դանիայում՝ ՄՕԿ-ի համագումարում, պաշտոնատար անձիք հանդիպեցին Լոս Անջելեսի և Փարիզի օլիմպիական կոմիտեների անդամների հետ քննարկելու 2024 թվականի ամառային խաղերում  հյուընկալող քաղաքների  երկու հաղթողների անունները։


=== Հյուրընկալ քաղաքի ընտրություն ===

2017 թվականի սեպտեմբերի 13-ին Պերուի Լիմա քաղաքում՝ 131-րդ ՄՕԿ նստաշրջանում, Լոս Անջելեսն ընտրվեց որպես հյուրընկալող քաղաք։ Օլիմպիական խարտիայի համաձայն երեք Ամերիկացի ՄՕԿ անդամներ՝ Անիտա դե Ֆրանցը, Անջելա Ռուջիերոն և Լարի Փրոբսթը  իրավասու չէին քվեարկել հյուրընկալ քաղաքի ընտրության ժամանակ։ Լոս Անջելեսը արդեն երրորդ անգամ ընտրվեց որպես օլիմպիական հյուրընկալող քաղաք առանց մրցակցային գործընթացի հանդիպելու՝ ունենալով 1932 և 1984 թվականների նմանատիպ արդյունքները։ Նախկինում Լոս Անջելեսը հայտ է ներկայացրել 1924, 1928, 1952, 1956, 1976 և 1980 թվականի ամառային օլիմպիական խաղերում, բայց պարտվել է համապատասխանաբար Փարիզ, Ամստերդամ, Լոնդոն, Հելսինկի, Մելբուռն, Մոնրեալ և Մոսկվա քաղաքներին։ Լոս Անջելեսը թեկնածության հայտ է ներկայացրել նաև 2016 թվականի ամառային օլիմպիական խաղերում, բայց Միացյալ Նահանգների Օլիմպիական կոմիտեն այդ խաղերի համար ԱՄՆ թեկնածու է ընտրել Չիկագո քաղաքը։


== Վայր ==


=== Լոս Անջելեսի Դաունթաունի սպորտային այգի ===


=== Վելլի սպորտային այգի ===


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
LA 2028
LA 2028 (IOC)